
    GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/23-003/2262
URBROJ: 251-13-11-16/003-23-3
Zagreb, 19. prosinac 2023.
Z A P I S N I K

sa 33. sjednice Vijeća Mjesnog odbora „Samoborček“, održane 19. prosinca 2023. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Mirjana Ana-Marija Piskulić
Nenazočni članovi Vijeća: Maja Đuroković, Ana Legčević,

Predsjednik Vijeća Mjesnog odbora „Samoborček“ utvrđuje da je na sjednici prisutno 4 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika s 32. sjednice. 
Vijeće JEDNOGLASNO prihvaća Zapisnik s 32. sjednice.

Predsjednik utvrđuje da su u međuvremenu pristigli dodatni prijedlozi/zahtjevi/očitovanja te predlaže dopunu točke 3 dnevnog reda slijedećim:
- Prijedlog za postavljanje zapreka za nepropisno parkiranje na križanju Ogrizovićeve i Kranjčevićeve – predlagatelj građanin I.Š. - sastavni dio točke 3.2.;
- Prijedlog za isticanje u prostoru Mjesnog odbora „smjernica za upravljanje prostorima Mjesnog odbora“ od strane G.I., Udruge VoxFeminae – dodaje se točka 3.4.;
- Očitovanje Gradskog ureda za mjesnu samoupravu, promet, civilnu zaštitu i sigurnost o Zaključku VMO „Samoborček“ da na povremeno korištenje ustupi uredski prostor Udruzi „Blok – lokalna baza za osvježavanje kulture“ – dodaje se točka 3.5.
Predsjednik daje na glasanje, a Vijeće Mjesnog odbora jednoglasno prihvaća dopunu dnevnog reda. 
Predsjednik predlaže:
	                       DNEVNI RED

       1. Prijedlog Financijskog plana Mjesnog odbora „Samoborček“ za 2024.
       2. Prijedlog Plana malih komunalnih akcija Mjesnog odbora „Samoborček za 2024.
       3. Aktualna problematika
          - Uspostava i korištenje Urbani vrt – prijedlog građana
          - Postavljanje stalaka za bicikle ispred trgovine na novom kružnom toku – prijedlog građana
          - Sanacija vrata ulaza u šaht –zamolba građana
          - Prijedlog za postavljanje zapreka za nepropisno parkiranje na križanju Ogrizovićeve i Kranjčevićeve 
          - Prijedlog za isticanje u prostoru Mjesnog odbora „smjernica za upravljanje prostorima Mjesnog odbora
          - Očitovanje Gradskog ureda za mjesnu samoupravu, promet, civilnu zaštitu i sigurnost o Zaključku VMO   
            „Samoborček“ da na na povremeno korištenje ustupi uredski prostor Udruzi „Blok – lokalna baza za 
            osvježavanje kulture
       4. Pitanja, prijedlozi i obavijesti

koji je prihvaćen JEDNOGLASNO.

[bookmark: _Hlk138760601]Ad. 1 Prijedlog Financijskog plana Mjesnog odbora „Samoborček“ za 2024.
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. Vijeće Mjesnog odbora „Samoborček“  JEDNOGLASNO donosi

FINANCIJSKI PLAN
Mjesnog odbora ''Samoborček''
za 2024.

Članak 1.
Financijski plan Mjesnog odbora ''Samoborček'' za 2024. (dalje u tekstu: Plan) sastoji se od:

PRIHODA:									38.940,00 €
RASHODA:									38.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	38.940,00

	6711
	PRIHODI ZA FINANCIRANJE RASHODA POSLOVANJA
	38.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	38.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	23.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	23.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

Ad. 2 Prijedlog Plana malih komunalnih akcija Mjesnog odbora „Samoborček“ za 2024.
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. Vijeće Mjesnog odbora „Samoborček“  JEDNOGLASNO donosi



Plan malih komunalnih akcija
Mjesnog odbora ''Samoborček'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Samoborček'', a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 23.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2024.


Ad. 3 Aktualna problematika 
-uspostava i korištenje Urbani vrt – prijedlog građana    
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. Vijeće Mjesnog odbora „Samoborček“  JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ podržava inicijativu/prijedlog građana za izgradnju i davanje na korištenje urbanih vrtova na području Mjesnih odbora „Silvije Strahimir Kranjčević“, „Samoborček“, Ciglenica i „Nikola Tesla“. 
2. Ovaj Zaključak dostavlja se Vijeću Gradske četvrti Trešnjevka - sjever.

       - postavljanje stalaka za  bicikle ispred trgovine na novom kružnom toku –prijedlog građana
Predsjednik utvrđuje da se ova točka odnosi na prijedlog građanina I.Š. koji se osvrće na prometne probleme. Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. Vijeće Mjesnog odbora „Samoborček“  JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ svjesno  da predmetno križanje nije na području Mjesnog odbora „Samoborček“ , ali i činjenice da na našem području ima sličnih problema podržava inicijativu/prijedlog za postavljanje zapreka za nepropisno parkiranje i uklanjanje kontejnera za plastiku koji sprečavaju preglednost prometa na križanju Ulice Milana Ogrizovića i Ulice Silvije Strahimira Kranjčevića. 
2. Ovaj Zaključak dostavlja se Vijeću Gradske četvrti Trešnjevka - sjever.



- sanacija vrata ulaza u šaht – zamolba građanina L. V. 
Građanin izvješćuje o otvorenim vratima na dubokom šahtu (križanje Žajine i Petračićeve ulice i moli da se vrata zatvore zbog opasnosti od padanja djece koja se igraju u neposrednoj blizini. Građanin je isto prijavio redarstvu i VMO „Samoborček“. Predsjednik daje predmetnu zamolbu na razmatranje. Nakon rasprave VMO „Samoborček“ prima na znanje zamolbu, konstatira da je građanin isto prijavio komunalnom redarstvu te će Vijeće zatražiti izvješće o izvršenju od Komunalnog redarstva. 

Udruga VoxFeminae dostavila je, u okviru projekta izrade Solidarne mape, prijedlog za isticanje u prostoru Mjesnog odbora „smjernica za upravljanje prostorima Mjesnog odbora“ od strane Gabrijele Ivanov, Voditeljice razvoja Udruge. Predsjednik daje dostavljeni materijal na razmatranje i raspravu. Iskazuje činjenicu da je u Gradskom uredu za mjesnu samoupravu, promet, civilnu zaštitu i sigurnost u izradi „ZAKLJUČAK o prostorima mjesne samouprave“ koji će definirati načine izdavanja i korištenja prostora mjesne samouprave o kojem još uvijek nemamo informacije. U diskusiji sudjeluju svi prisutni vijećnici te kako VMO „Samoborček“ nije sudjelovao u pripremi i izradi predloženih smjernica zaključuju da je od predlagateljice potrebno zatražiti prezentaciju i pojašnjenja projekta Solidarne mape pa zadužuju zamjenicu predsjednika VMO „Samoborček“, Nikolinu Rajković da, uz konzultaciju s ostalim članovima vijeća oko datuma, vremena i mjesta održavanja, s podnositeljicom prijedloga dogovori i zakaže predmetnu prezentaciju. 

Gradski ured za mjesnu samoupravu, promet, civilnu zaštitu i sigurnost dostavio je očitovanje o „svojoj nemogućnosti izdavanja Odobrenja za povremeno korištenje prostora Udruzi BLOK – Lokalna baza za osvježavanje kulture, odnosno neprihvaćanju Zaključka VMO „Samoborček“ da na povremeno korištenje ustupi uredski prostor Udruzi „Blok – lokalna baza za osvježavanje kulture“. Predsjednik otvara raspravu temeljem dostavljenog očitovanja. U raspravi sudjeluju svi prisutni vijećnici. Po pregledu predmetnih prostorija i provedenoj raspravi zadužuje se Predsjednik vijeća da pripremi odgovor na očitovanje i traži razjašnjenje navoda iz očitovanja.

Ad 4. Pitanja, prijedlozi i obavijesti 
Predsjednik utvrđuje da će se datum slijedeće, 34. sjednice utvrditi naknadno. 
Sjednica Vijeća završila je u 21.15 sati.
         
       ZABILJEŽIO                                                                                                                     Predsjednik
       Ivan Maksan                                                                                                             Vijeća Mjesnog odbora
                                                                                                                                                 ”Samoborček”                                                                                                                                      

[bookmark: _GoBack]                                                                                                                                                   Ivan Maksan, v. r.





Prilog:
Izvješće o glasanju

	
	
	
	
	

	
	
	
	
	

	
	
	
	
	

	
	
	
	
	

	
	
	
	

	Izvješće o glasanju, 33. sjednica
	
	
	
	
	

	Članovi Vijeća
	Točka 1.
	Točka 2a.
	Točka 3a.
	Točka 3b.
	Točka 3c.

	IVAN MAKSAN
	+
	+
	+
	+
	+

	NIKOLINA RAJKOVIĆ
	+
	+
	+
	+
	+

	ANA LEGČEVIĆ
	
	
	
	
	

	NOAH KRALJEVIĆ
	+
	+
	+
	+
	+

	MAJA ĐUROKOVIĆ
	
	
	
	
	

	MIRJANA ANA-MARIJA PISKULIĆ
	+
	+
	+
	+
	+

	    NIJE PRISUTAN= prekrižiti ime

